**Ministru kabineta noteikumu projekta**

**„****Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtas īstenošanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Ministru kabineta noteikumu projekts „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtas īstenošanu” (turpmāk – noteikumu projekts) izstrādāts, lai izpildītu Ministru kabineta 2012.gada 13.marta sēdes protokollēmuma (prot. Nr.14 32.§) „Informatīvais ziņojums „Par Darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” ieviešanu”” (turpmāk – informatīvais ziņojums) 7.2.apakšpunktā noteikto, ka darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtas (turpmāk – 3.1.1.1.aktivitātes otrā projektu iesniegumu atlases kārta) īstenošana jāplāno ierobežotas projektu iesniegumu atlases veidā, uzaicinot projektus iesniegt tās profesionālās izglītības iestādes, kas atbilstoši "Profesionālās izglītības iestāžu tīkla optimizācijas pamatnostādnēm 2010. – 2015.gadam" kvalificējas dalībai 3.1.1.1.aktivitātes otrajā projektu iesniegumu atlases kārtā, un 7.3.apakšpunktā noteikto „ne vēlāk kā divu mēnešu laikā pēc šī protokollēmuma 7.1.apakšpunktā minēto grozījumu „Profesionālās izglītības iestāžu tīkla optimizācijas pamatnostādnēs 2010. – 2015.gadam” spēkā stāšanās izstrādāt 3.1.1.1.aktivitātes otrās projektu iesniegumu atlases kārtas projektu iesniegumu vērtēšanas kritērijus, virzot tos izskatīšanai un apstiprināšanai Eiropas Savienības struktūrfondu un Kohēzijas fonda uzraudzības komitejā, un Ministru kabineta noteikumu projektu par 3.1.1.1.aktivitātes otrās atlases kārtas īstenošanu un iesniegt to Valsts kancelejā izskatīšanai Ministru kabinetā”.2) Izglītības un zinātnes ministrija ir izpildījusi protokollēmuma 7.1.apakšpunktā uzdoto – 2012.gada 25.jūnijā ir stājies spēkā Ministru kabineta rīkojums Nr. 276 „Grozījumi Profesionālās izglītības iestāžu tīkla optimizācijas pamatnostādnēs 2010.–2015.gadam”, kā arī protokollēmuma 7.3.apakšpunktā uzdoto – Eiropas Savienības struktūrfondu un Kohēzijas fonda uzraudzības komiteja 2012.gada 31.maijā apstiprināja 3.1.1.1.aktivitātes otrās projektu iesniegumu atlases kārtas projektu iesniegumu vērtēšanas kritērijus.Izstrādājot noteikumu projektu par 3.1.1.1.aktivitātes otrās projektu iesniegumu atlases kārtas īstenošanu, ir ņemts vērā Ministru kabineta 2012.gada 4.decembra sēdes protokollēmuma (prot. Nr.68 34.§) 2.punkts, kas nosaka maksimālo virssaistību finansējumu 3.1.1.1.aktivitātes otrajai projektu iesniegumu atlases kārtai ne vairāk kā 43 509 857 latu apmērā. Pieejamais finansējums nav pietiekams, lai atbilstoši projektu iesniegumu vērtēšanas kritērijos noteiktajam nodrošinātu profesionālās izglītības iestāžu pilnīgu infrastruktūras sakārtošanu un aprīkošanu. Tāpēc Izglītības un zinātnes ministrija ir izvērtējusi ar Ministru kabineta 2012.gada 4.decembra sēdes protokollēmumu (prot. Nr.68 34.§) apstiprināto Izglītības un zinātnes ministrijai pieejamo kopējo virssaistību apmēru un virssaistību dalījumu pa aktivitātēm. Ievērojot, ka 3.1.1.1.aktivitāte tāpat kā darbības programmas „Cilvēkresursi un nodarbinātība” papildinājuma 1.2.2.2.1.apakšaktivitāte „Profesionālās orientācijas un karjeras izglītības attīstība izglītības sistēmā” (turpmāk – 1.2.2.2.1.apakšaktivitāte) ir arī vērsta uz jauniešu bezdarba problēmu risināšanu (ja tiek sakārtota profesionālās izglītības iestādes infrastruktūra, ir pieejama moderna mācību bāze, profesionālās izglītības iestāde ir pievilcīga potenciālajiem audzēkņiem kā mācību vieta, bet absolventu potenciālajiem darba devējiem tā ir kvalitatīvas izglītības iegūšanas vieta, kuras absolventi ir atbilstoši darba tirgus vajadzībām), Izglītības un zinātnes ministrija ir secinājusi, ka, ņemot vērā 1.2.2.2.1.apakšaktivitātes šī brīža ieviešanas gatavību, ir iespējams pārstrukturizēt šajā apakšaktivitātē plānotāsdarbības tā, lai apakšaktivitātē izvirzītos mērķus sasniegtu ar mazāku finansiālo ieguldījumu un radušos ietaupījumu novirzītu 3.1.1.1.aktivitātes otrās projektu iesniegumu atlases kārtas īstenošanai. Tādejādi 3.1.1.1. aktivitātes otrās projektu iesniegumu atlases kārtas īstenošanai tiek palielināts virssaistību apmērs par 218 739 latiem, paredzot to 43 728 596 latu apmērā; atbilstoši tiek samazināts virssaistību apmērs 1.2.2.2.1.apakšaktivitātes īstenošanai par 218 739 latiem, paredzot to 1 781 261 latu apmērā. Tāpat, izstrādājot noteikumu projektu par 3.1.1.1.aktivitātes otrās projektu iesniegumu atlases kārtas īstenošanu, ir ņemts vērā Ministru kabineta 2012.gada 16.oktobra sēdes protokollēmuma (prot. Nr.58 29.§) 6.punkts, atbalstot, ka 3.1.1.1.aktivitātes otrās projektu iesniegumu atlases kārtas ietvaros tiek izstrādāts un īstenots Austrumlatgales Profesionālās vidusskolas infrastruktūras modernizēšanas projekts, kas paredz 1.kārtas būvdarbu veikšanu un aprīkojuma iegādi, izvērtējot iespēju īstenot arī būvdarbu turpmākās kārtas un nodrošinot projektā plānoto darbību atbilstību 3.1.1.1.aktivitātes otrās projektu iesniegumu atlases kārtas vērtēšanas kritērijiem.  |
| 2. | Pašreizējā situācija un problēmas | Ministru kabineta 2012.gada 13.marta sēdē tika izskatīts informatīvais ziņojums un Ministru kabinets nolēma, ka 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” pirmās kārtas ietvaros projektus pabeidz īstenot 15 profesionālās izglītības iestādes, bet pārējās 18 profesionālās izglītības iestādes projektu īstenošanu pārtrauc, izpildot vai izbeidzot projektos līdz 2011.gada 27.decembrim uzņemtās līgumsaistības (prot. Nr.14 32.§).Šāds situācijas risinājums tika piemērots, jo, izvērtējot projektu īstenošanas gaitu, tika secināts, ka ar pašreizējo finansējuma sadalījumu, ņemot vērā būvdarbu iepirkumu rezultātā radušos neplānotu sadārdzinājumu projektos, kā arī 2011.gadā notikušo izglītības iestāžu reorganizāciju, kas radījusi izmaiņas sākotnēji apstiprinātajos projektos, daļai projektu nav iespējams nodrošināt projektos plānoto mērķu sasniegšanu, kā rezultātā pastāv nopietns risks veikto izmaksu neattiecināmībai no ES fondu līdzekļiem. Izvērtējuma rezultātā Izglītības un zinātnes ministrija secināja, ka daļu no projektiem ir iespējams turpināt pirmās projektu iesniegumu atlases kārtas ietvaros, pabeidzot uzņemtās līgumsaistības projektu ietvaros un sasniedzot sākotnēji plānotos mērķus, savukārt daļa projektu ir pilnībā apturami, un nepieciešama jauna projektu iesniegumu atlases kārta, vienlaikus koncentrējot ES fondu līdzekļus mazākā izglītības iestāžu skaitā, lai tiktu nodrošināta atbalstāmo profesionālās izglītības iestāžu infrastruktūras pilnīga sakārtošana, plānoto darbību pabeigtība un izmaksu attiecināmība no ES fondu līdzekļiem.Vienlaikus minētajā Ministru kabineta sēdē Ministru kabinets uzdeva Izglītības un zinātnes ministrijai organizēt aktivitātes otro projektu iesniegumu atlases kārtu. Lai atlasītu profesionālās izglītības iestādes, kas var kvalificēties dalībai aktivitātes otrās projektu iesniegumu atlases kārtas ietvaros, Ministru kabinets saskaņoja profesionālās izglītības iestāžu vērtēšanas principus pretendentu atlasei ES fondu 3.1.1.1.aktivitātes otrās atlases kārtas ietvaros. Izglītības un zinātnes ministrija, iesaistot darba devēju un atbilstošo pašvaldību pārstāvjus, ir izvērtējusi 18 profesionālās izglītības iestādes, kas aktivitātes pirmās projektu iesniegumu atlases kārtas ietvaros pārtrauca projektu īstenošanu, un ir noteikusi profesionālās izglītības iestādes, kas ir ieguvušas augstāku novērtējumu, saņēmušas nozaru atbalstu un kas kvalificējas dalībai 3.1.1.1.aktivitātes otrajā atlases kārtā.Profesionālās izglītības iestāžu tīkla optimizācijas pamatnostādnēs 2010.–2015.gadam, pēc Ministru kabineta rīkojuma Nr.276 „Grozījumi Profesionālās izglītības iestāžu tīkla optimizācijas pamatnostādnēs 2010.–2015.gadam” spēkā stāšanās 2012.gada 25.jūnijā, ir nosauktas 11 profesionālās izglītības iestādes, kas var kvalificēties atbalsta saņemšanai pretendentu atlasei aktivitātes otrās projektu iesniegumu atlases kārtas ietvaros.Izglītības un zinātnes ministrija laika posmā no 2012.gada aprīļa līdz 2012.gada oktobrim ir izvērtējusi un saskaņojusi augstāk minēto profesionālo izglītības iestāžu investīciju un attīstības stratēģijas, nosakot katrai profesionālās izglītības iestādei nepieciešamo investīciju apmēru infrastruktūras uzlabošanai un izglītības iestādei 3.1.1.1.aktivitātes otrās kārtas ietvaros pieejamā finansējuma apmēru.Ievērojot Ministru kabineta 2012.gada 16.oktobra sēdes protokollēmuma (prot. Nr.58 29.§) 6.punktā noteikto, Austrumlatgales Profesionālās vidusskolas infrastruktūras modernizēšanas projekts ir sadalīts posmos, 1.posmā paredzot veikt būvdarbus un aprīkojuma iegādi tajās darbības programmas „Infrastruktūra un pakalpojumi” papildinājumā noteiktajās prioritārajās izglītības tematiskajās jomās un programmu grupās, kuru turpmākā īstenošana ir atbalstīta saskaņā ar apstiprināto Austrumlatgales Profesionālās vidusskolas investīciju un attīstības stratēģiju, lai nodrošinātu projektā plānoto darbību atbilstību 3.1.1.1.aktivitātes otrās projektu iesniegumu atlases kārtas vērtēšanas kritērijiem. Austrumlatgales Profesionālās vidusskolas investīciju un attīstības stratēģija ir saskaņota Izglītības un zinātnes ministrijā, paredzot, ka skolas 3.1.1.1.aktivitātes otrās projektu iesniegumu atlases kārtas projekts nodrošina pilnīgu infrastruktūras sakārtošanu un aprīkošanu profesionālās izglītības programmās šādās darbības programmas „Infrastruktūra un pakalpojumi” papildinājumā noteiktajās prioritārajās izglītības tematiskajās jomās un programmu grupās:* pārtikas ražošanas tehnoloģijas un izstrādājumu izgatavošana;
* kokapstrādes tehnoloģijas un izstrādājumu izgatavošana;
* būvniecība un civilā celtniecība;
* individuālie pakalpojumi (tūrisma un atpūtas organizācija vai viesnīcu un restorānu serviss);
* mašīnzinības;
* māksla (radošās industrijas);
* enerģētika;
* būvniecība un civilā celtniecība.

Uz 2.posmu ir novirzītas Austrumlatgales Profesionālās vidusskolas īstenotās profesionālās izglītības programmas „Zivkopība” un „Autotransports”, kuru turpmāko īstenošanu nepieciešams pārskatīt, tai skaitā pārskatot to īstenošanas vietas, programmu veidu un saturu un saskaņojot to ar nozaru sadarbības partneriem, tādējādi nodrošinot programmu ilgtspējīgu attīstību. Šo profesionālās izglītības programmu modernizēšana un Austrumlatgales Profesionālās vidusskolas jaunatveramo profesionālās izglītības programmu infrastruktūras izveidošana vai pielāgošana plānota laika posmā no 2014.-2020.gadam.Izglītības un zinātnes ministrija ir izstrādājusi Ministru kabineta protokollēmuma projektu, ar kuru tajā skaitā Izglītības un zinātnes ministrijai uzdots Profesionālās izglītības iestāžu attīstības un investīciju stratēģiju 2010.-2015.gadam vērtēšanas komisijas sastāvā iekļaut Zemkopības ministrijas pārstāvi, lai izglītības iestāžu stratēģijas un ES fondu ieguldījumi infrastruktūras attīstībā būtu maksimāli atbilstoši tautsaimniecības nozaru vajadzībām un tās attīstības tendencēm.Papildu tam vēršam uzmanību, ka atbilstoši 3.1.1.1.aktivitātes otrās atlases kārtas projektu iesniegumu vērtēšanas kritērijiem projektos plānotais iegādājamā aprīkojuma un iekārtu saraksts ir jāsaskaņo ar projekta ietvaros modernizējamo profesionālās izglītības mācību programmu nozaru organizācijām pirms projekta iesnieguma iesniegšanas atbildīgajā iestādē, tādējādi nodrošinot, ka tiek iegādāts darba tirgus prasībām atbilstošs aprīkojums.  |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar. |
| 4. | Tiesiskā regulējuma mērķis un būtība | Noteikumu projekts nosaka kārtību, kādā īsteno aktivitāti, projektu iesniegumu vērtēšanas kritērijus, prasības projekta iesnieguma iesniedzējam, atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, atbildīgās iestādes un sadarbības iestādes funkcionālās padotības formu, kā arī Eiropas Reģionālās attīstības fonda pieejamo finansējuma apmēru 3.1.1.1.aktivitātes otrās atlases kārtas ietvaros, kā arī maksimāli pieejamā ERAF un valsts budžeta finansējuma apmēra sadalījumu. Ar noteikumu projektu regulētās aktivitātes mērķis ir uzlabot profesionālās izglītības programmu īstenošanu nodrošinošo infrastruktūru, piešķirot finansējumu konkurētspējīgākajām profesionālās izglītības iestādēm, kuras saskaņā ar informatīvajā ziņojumā ietvertajiem vērtēšanas principiem ir ieguvušas augstāku novērtējumu, saņēmušas nozaru atbalstu, kvalificējas dalībai 3.1.1.1.aktivitātes otrajā atlases kārtā un kuras ir nosauktas Profesionālās izglītības iestāžu tīkla optimizācijas pamatnostādnēs 2010.–2015.gadam.Aktivitātes otrā projektu iesniegumu atlases kārta tiek organizēta ierobežotas atlases veidā, sniedzot iespēju projektu iesniegumu iesniegt tad, kad projektam ir augsta gatavība uzsākšanai – ir izstrādāts un būvvaldē saskaņots tehniskais projekts profesionālās izglītības iestādes visu prioritāro izglītības programmu infrastruktūras pilnīgai sakārtošanai un veikts attiecīgs būvdarbu iepirkums, ir sagatavots un pamatots iepērkamā aprīkojuma saraksts, veikts aprīkojuma iegādes izmaksu aprēķins.Maksimāli pieļaujamais Eiropas Savienības fonda finansējuma apmērs ir 86 procenti no kopējās projekta attiecināmo izmaksu kopsummas. Valsts, pašvaldības vai citu juridisku personu dibināta profesionālās izglītības iestāde, kas reģistrēta Latvijas Republikas Izglītības iestāžu reģistrā, vai ir tās dibinātājs, īstenojot projektu, nodrošina līdzfinansējumu vismaz 14 procentu apjomā no projekta attiecināmo izmaksu kopsummas.Noteikumu projekta pieņemšana ir saistīta ar Eiropas Parlamenta un Padomes 2006.gada 5.jūlija regulas (EK) Nr. 1080/2006 par Eiropas Reģionālās attīstības fondu un Regulas (EK) Nr.1783/1999 atcelšanu un Padomes 2006.gada 11.jūlija regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999, piemērošanu. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Noteikumu projekts neierobežo sabiedrības pārstāvju tiesības. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Profesionālās izglītības iestāžu tīkla optimizācijas pamatnostādnēs 2010.–2015.gadam nosauktās 11 profesionālās izglītības iestādes, to audzēkņi un pedagogi. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts šo jomu neskar.  |
| 3. | Tiesiskā regulējuma finansiālā ietekme | Noteikumu projekts šo jomu neskar. |
| 4. | Tiesiskā regulējuma nefinansiālā ietekme | Modernizējot profesionālās izglītības programmu nodrošinošo infrastruktūru, tiks sekmēta darba tirgus prasībām atbilstošu speciālistu sagatavošana, kas ilgtermiņā varētu mazināt jauniešu bezdarbu Latvijā.  |
| 5. | Administratīvās procedūras raksturojums | Noteikumu projekts šo jomu neskar. |
| 6. | Administratīvo izmaksu monetārs novērtējums | Noteikumu projekts šo jomu neskar. |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2012.** | Turpmākie trīs gadi (tūkst. latu) |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 3.1.1.1.aktivitātes otrajai projektu iesniegumu atlases kārtai pieejamais publiskais finansējums ir **90 708 240** lati, ko veido 3.1.1.1.aktivitātes pirmās atlases kārtas ERAF līdzfinansējuma atlikums 40 806 159 latu apmērā, valsts budžeta līdzfinansējums 6 173 485 latu apmērā un virssaistības **43 728 596** latu apmērā. Virssaistības šai gadījumā nozīmē atļauju apstiprināt un īstenot papildu projektus un noslēgt līgumus par lielāku summu, nekā 3.1.1.1.aktivitātei noteiktais finansējums darbības programmas „Infrastruktūra un pakalpojumi” papildinājumā. Nepieciešamais finansējums maksājumu veikšanai finansējuma saņēmējiem tiks pieprasīts normatīvajos aktos noteiktajā kārtībā no budžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, un pēc attiecīgas pārdales maksājumi finansējuma saņēmējiem tiks veikti no Izglītības un zinātnes ministrijas budžeta apakšprogrammas 62.00.00 „Eiropas Reģionālās attīstības fonda (ERAF) projektu un pasākumu īstenošana”.Aktivitātes otrās atlases kārtas projektu īstenošanas beigu termiņš ir 2015.gada 31.augusts. Līgumus un vienošanās par projektu īstenošanu plānots noslēgt 2013.gadā par visu piešķirto virssaistību apjomu.Aktivitātes otrās atlases kārtas ietvaros finansējuma sadalījums pa gadiem var mainīties, ņemot vērā faktiski izlietotā finansējuma apmēru.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Virssaistības tiks deklarētas Eiropas Komisijai pēc attiecināmo izdevumu rašanās. Plānotais virssaistību apmēra sadalījums pa gadiem: 2013.gadā – 2,2 milj. LVL; 2014.gadā – 17,6 milj. LVL, 2015.gadā – 23,9 milj. LVL. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar noteikumu projektu ir izstrādāti un Ministru kabinetā pieņemti visi nepieciešamie saistītie grozījumi šādos tiesību aktos: 1. Ministru kabineta 2008.gada 11.novembra noteikumos Nr.939 „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitāti „Mācību aprīkojuma modernizācija un infrastruktūras uzlabošana profesionālās izglītības programmu īstenošanai”, 1) precizējot, ka šie noteikumi attiecināmi uz pirmo projektu iesniegumu atlases kārtu; 2) precizējot 3.1.1.1.aktivitātes pirmās projektu iesniegumu atlases kārtai pieejamo finansējumu, t.sk., plānošanas reģioniem noteiktās finansējuma kvotas; 3) precizējot 3.1.1.1.aktivitātes pirmās projektu iesniegumu atlases kārtas ietvaros sasniedzamo uzraudzības iznākuma rādītāju skaitlisko apmēru, t.sk., plānošanas reģioniem noteiktās profesionālās izglītības iestāžu kvotas; 4) nosakot kārtību, kādā var tikt veikta finansējuma pārdale starp viena finansējuma saņēmēja projektiem, nepārsniedzot šajos noteikumos noteiktos finansējuma ierobežojumus; 5) atceļot pienākumu Izglītības un zinātnes ministrijai noteikt projekta īstenošanas periodu tās padotībā esošajām profesionālās izglītības iestādēm;2. Ministru kabineta 2008.gada 25.marta noteikumos Nr.200 „Noteikumi par darbības programmas „Infrastruktūra un pakalpojumi” papildinājuma 3.1.3.1.aktivitāti „Kvalitatīvai dabaszinātņu apguvei atbilstošas materiālās bāzes nodrošināšana””, samazinot aktivitātei pieejamo kopējā publiskā finansējuma apmēru;3. Ministru kabineta 2008.gada 11.novembra noteikumos Nr.940 „Noteikumi par darbības programmas „Infrastruktūra un pakalpojumi” papildinājuma 3.1.3.3.1.apakšaktivitāti „Speciālās izglītības iestāžu infrastruktūras un aprīkojuma uzlabošana””, samazinot aktivitātei pieejamo kopējā publiskā finansējuma apmēru;4. Ministru kabineta 2008.gada 8.aprīļa noteikumos Nr.259 „Noteikumi par darbības programmas „Infrastruktūra un pakalpojumi” papildinājuma 3.1.3.3.2.apakšaktivitāti „Vispārējās izglītības iestāžu infrastruktūras uzlabošana izglītojamiem ar funkcionāliem traucējumiem””, samazinot aktivitātei pieejamo kopējā publiskā finansējuma apmēru. |
| 2. | Cita informācija |  Nav. |

Anotācijas V un VI sadaļa – noteikumu projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Valsts izglītības attīstības aģentūra, Zemkopības ministrija un Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. Vienlaikus noteikumu projekts Valsts izglītības attīstības aģentūrai (turpmāk – VIAA) kā ES fondu sadarbības iestādei uzliek par pienākumu nodrošināt pastiprinātu projektu uzraudzību un īstenot risku vadību, veicot šādas darbības:* pirms projektu iesniegumu iesniegšanas atbildīgajā iestādē veikt visu projektu būvdarbu tehniskās dokumentācijas izstrādes iepirkumu un būvdarbu veikšanas iepirkumu dokumentācijas pirmspārbaudi, šo iepirkumu procedūru norises pirmspārbaudi un sniegt atzinumu šo noteikumu 19. un 20.punktā noteiktajā kārtībā;
* konsultēt projekta iesniedzējus par projekta īstenošanu atbilstoši publisko iepirkumu un būvniecību reglamentējošajiem normatīvajiem aktiem;
* pārbaudīt izmaksu attaisnojošo dokumentāciju pirms finansējuma saņēmējs, kas ir valsts dibināta izglītības iestāde, veic maksājumu izpildītājam vai piegādātājam;
* uzraudzīt projekta sagatavošanas un īstenošanas laikā noslēgto būvdarbu tehniskās dokumentācijas izstrādes, būvuzraudzības un būvniecības līgumu izpildi.

Lai nodrošinātu VIAA pārziņā esošo ES fondu aktivitāšu uzraudzības funkciju izpildi, t.sk. profesionālās izglītības iestāžu īstenoto aktivitāšu uzraudzību, ES fondu tehniskās palīdzības ietvaros, veicot rezerves finansējuma sadali ar grozījumiem Ministru kabineta 2011.gada 6.septembra noteikumos Nr.694 *„Noteikumi par darbības programmas „Cilvēkresursi un nodarbinātība” papildinājuma 1.6.1.1.aktivitātes „Programmas vadības un atbalsta funkciju nodrošināšana”, darbības programmas „Uzņēmējdarbība un inovācijas” papildinājuma 2.4.1.1.aktivitātes „Programmas vadības un atbalsta funkciju nodrošināšana”, darbības programmas „Infrastruktūra un pakalpojumi” papildinājuma 3.7.1.1.aktivitātes „Programmas vadības un atbalsta funkciju nodrošināšana” un 3.8.1.1.aktivitātes „Programmas vadības un atbalsta funkciju nodrošināšana” projektu iesniegumu atlases otro kārtu”*, ir rasta iespēja piešķirt papildus finansējumu VIAA, palielinot VIAA tehniskās palīdzības projekta kopējo attiecināmo finansējumu, tai skaitā palielinot darbinieku vai ierēdņu amata vietu skaitu. Sagatavotos grozījumus MK noteikumos Nr.694 ir plānots apstiprināt Ministru kabineta 2013.gada 22.janvāra sēdē.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts šo jomu neskar. |
| 6. | Cita informācija | Nav. |

# Izglītības un zinātnes ministrs R.Ķīlis

# Vizē: Valsts sekretāra vietniece –

# Struktūrfondu un starptautisko finanšu

# instrumentu departamenta direktore,

# valsts sekretāra pienākumu izpildītāja L.Sīka

18.01.2013 10:34

2828

I.Griķe

67047826, inga.grike@izm.gov.lv

M.Meženiece

67047974, marta.mezeniece@izm.gov.lv